Iată cele mai importante 5 știri din comerțul electronic din ultimele 7 zile.

Dacă ați găsit zilele acestea alte informații care merită distribuite, trimiteți-ne un email la adresa echipa@gpec.ro sau un mesaj pe pagina de Facebook sau lăsați un comentariu la finalul articolului.

Vă mulțumim!

Electro-IT-ul, la puterea online

Magazinele online de electronice și IT sunt pe podium la cele mai vizibile site-uri de e-commerce pe blog-uri, forumuri și rețele sociale. Topul 10 arată astfel: 1. eMAG, 2. Quickmobile, 3. ShopMania, 4. Altex, 5. F64, 6. Domo, 7. PC Garage, 8. Flanco, 9. Elefant, 10. Mycloset.ro. Datele fac parte dintr-un studiu lunar realizat de ZeList Monitor și fbMonitor, în colaborare cu Refresh.ro.

Cifrele și infografia sunt la Refresh.ro

Românii urăsc reclamele de pe Internet

Peste două milioane de browsere din România au instalat un program sau o extensie de ascundere a banner-elor publicitare. „Singurul tip de reclamă pe care un Ad Blocker nu-l poate bloca este conţinutul (autentic şi relevant dacă se poate). Un blog de companie, un canal de YouTube, o pagină de Facebook, proiecte online de conţinut, colaborări cu bloggerii şi alte idei din gama asta”, scrie Marketing20.ro.

Citiți totul la Marketing20.ro

Amazon: mai mare, mai mult, mai rapid

Amazon va deschide un depozit de peste 46.000 de metri pătrați, în Joliet, Illinois și a publicat anunțuri de angajare. Încă din toamna 2014, Amazon a început să caute un loc bun pentru noul depozit și a anunțat că intenționează să investească în jur de 75 de milioane de dolari în Illinois. Gigantul online va angaja aprox. 1.000 de oameni, care se vor ocupa de produsele de dimensiuni mici: cărți, electronice, bunuri de larg consum.

Detalii sunt la Internet Retailer

TVA mai mic, prețuri mai mari

Ziarul Financiar a făcut o simplă cercetare și a luat în calcul un coş cu 21 de produse din trei magazine online, pentru a urmări evoluția prețului după reducerile de TVA la produsele alimentare. În unele reţele de magazine sunt produse care au preţuri majorate chiar şi cu 30% față de luna iunie. Indexul ZF este o cercetare simplă şi are la bază informaţii disponibile pe site-urile magazinelor.

La ZF.ro găsiți detalii și infograficul

Afaceri online de pe canapea

Adevărul consideră că poți face bani „stând la calculator, cu investiţii minime şi distracţii maxime”, iar în lista realizată de site găsim și comerţul online cu produse ieftine din China. Printre oportunitățile identificate se află: blogging-ul (și mai ales videoblogging), fotografie pentru site-uri de tip stock photos, marketing afiliat, vânzarea de produse personalizate.

Citiți articolul integral la Adevărul.ro